Sorata

Sorata je grad od 2,788 i općina od 23,926 stanovnikana zapadu Bolivije u Departmanu La Paz i Provinciji Larecaja u kojoj je administrativni centar.. Karakteristike Sorata se prostire u kotlini Masiva Cordillera Real na 2,700 m nadmorske visine, istočno od Jezera Titicaca, udaljena 150 km sjeverozapadno od glavnog grada La Paza. Iznad grada uzdiže se planina Illampu visoka 6,368 metara koja je zbog težine uspona popularna među alpinistima. Historija Prvi španjolski kolonist Pedro de Candía, došao je do te kotline u potrazi za zlatom 1538., ali je zbog otpora domorodaca odustao od tog da se naseli. Nakon njega to su bezuspješno pokušala još petorica, tako da je prvo naselje osnovano tek 1590. Sorata je za Vicekraljevstva Peru postala važna citadela na putu do rudnika zlata. Zbog tog je napadnuta za ustanka Túpac Amarua II - 1781. Nakon opsade koja je trajala tri mjeseca, ustanici su podigli iznad nje branu sa jezerom, kad se posada odbila predati, srušili su branu koja je porušila sve pred sobom i pobili preživjele. Ponovno je oživjela kad je u oktobru 1826. proglašena administrativnim centrom novosnovane Provincije Larecaja, pod imenom Sorata Villa de Esquivel. Nakon tog je u januaru 1900. dobila i status grada. Izvori Vanjske veze Gobierno Autónomo Municipal de Sorata (službene stranice) (es)